**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Ladenie**

**Stručný popis čitateľskej akcie:** Podujatie sa zameriava na spojenie literatúry a hudby (prípadne aj ďalších druhov umenia) prostredníctvom ukážok najznámejších hudobných diel, ktoré by mali žiaci poznať. Môžeme prizvať učiteľa hudobnej výchovy alebo pedagóga z miestnej základnej umeleckej školy. Použiť môžeme rôzne hotové kompilácie:

* <https://www.youtube.com/watch?v=-7jjo8UICjQ>
* <https://www.youtube.com/watch?v=_PlEGwqB2FM>

Nie všetky majú, samozrejme, literárnu väzbu, ale popri portrétoch, reáliách môžeme pustiť ukážky aj ostatných skladieb.

**Starovek:**

K egyptskej hudbe môžeme použiť niektorý z prekladov Františka Lexu. Spojenie literatúry a hudby v starovekom Grécku je zobrazený v 8. speve Homérovej Odysey. Pokusy o rekonštrukcie mezopotámskej, egyptskej, starogréckej hudby.

Mezopotámia

* <https://www.youtube.com/watch?v=QUcTsFe1PVs&pp=ygUPZ2lsZ2FtZXNoIG11c2lj>

Egypt

* <https://www.youtube.com/watch?v=pdmpOjZzXUQ&list=PLnOSH5j1sQh-86yaaerVH2vZ7zxgepr-V>

Grécko

* <https://www.youtube.com/watch?v=B35cNiud7No>
* <https://www.youtube.com/watch?v=LxUQw3rykUk>
* <https://www.youtube.com/watch?v=J0h7DHVR3Ic>

Na ilustráciu môžeme použiť encyklopédie dejín umenia či obrázky z internetu s antickými hudobnými nástrojmi či hudobníkmi. Napríklad:

* <https://encrypted-tbn0.gstatic.com/images?q=tbn:ANd9GcT92b1XiKJFg-ouq9VqZn5aKXq0KY4ZXcCOHw&s>
* <https://collectionapi.metmuseum.org/api/collection/v1/iiif/557727/1920903/main-image>
* <https://www.historyforkids.net/wp-content/uploads/2019/06/EgyptianMusic2.jpg?ezimgfmt=rs:524x351/rscb1/ng:webp/ngcb1>
* <https://encrypted-tbn0.gstatic.com/images?q=tbn:ANd9GcQ2PELVCQ6aT4fSk6HuK9V0gMoBb-Xutmsbmg&s>
* <https://www.greekboston.com/wp-content/uploads/2020/04/music-ancient-greece-720x406.jpg>
* <https://www.shutterstock.com/image-vector/one-greek-musician-playing-on-600nw-373318444.jpg>
* <https://world4.eu/wp-content/uploads/2019/12/greece-lyras-flutes.jpg>
* <https://www.justcolor.net/wp-content/uploads/sites/1/nggallery/ancient-greece/coloring-greek-musicians-thomas-baxter.jpg>

Popri náboženskej literatúry a cirkevnej hudby sa stredovek preslávil aj svetským umením. Spojenie literatúry a spevu je najznámejší v dvorskej kultúre rytierskej a ľúbostnej poézie (trubadúri, minnesängri, ingrici). Neobvyklými neboli ani pijanské či študentské piesne. Napríklad:

* <https://www.youtube.com/playlist?list=PLnOSH5j1sQh_9zEXXXLlIcGOPm93qIvKu>
* <https://www.youtube.com/watch?v=yzXv7I-Zav8&pp=ygUMbWlubmVzw6RuZ2Vy>

Ako literárnu vložku môžeme použiť niektorý z českých, či slovenských prekladov. Moderného spracovania sa dočkali od Carla Orffa v podobe jeho kantáty Carmina Burana. Básne Francois Villona sa dočkali zhudobnenia impresionistom Claudom Debussym. Zhudobnený Francois Villon v českom preklade:

* <https://www.youtube.com/watch?v=2fEN_X8NEMA>

Najvýraznejšie hudobné diela renesancie, motetá, vznikali v cirkevnom prostredí. Ich svetským náprotivkom boli madrigaly. Bohato sú zastúpené omše, hymny, magnifikat – chválospevy. Medzi najznámejších skladateľov patria Johannes Ockeghem, Josquin des Prez, Giovanni Pierluigi da Palestrina, Orlando di Lasso, Hans Leo Hassler. Vrchol tohto obdobia je tvorba Claudia Monteverdiho, ktorý zhudobňoval italských autorov, z ktorých najznámejším bol T. Tasso.

V baroku pokračuje silné zastúpenie náboženských skladieb. Výraznú literárnu spojitosť nemá J. S. Bach, ktorý sa zameriaval na cirkevné skladby (oratóriá, omše, pašie), ale ukážky z jeho diel nemožno vynechať. G. F. Händel siahol k francúzskym dramatikom Jeanovi Racinovi, Pierrovi Corneillovi. Opery Ermione (z Racinovej Andromaché), Esther (Racine), Enzio (Racinov Britannicus), Rodelinda (Corneillova Parthaida). Literárnu stránku majú aj Vivaldiho Štyri ročné obdobia v podobe sonetov. Skladateľ Henry Purcell však už popri mytologických témach (Dido a Aeneis) siahol k dielam Williama Shakespeara (Timon Aténsky, Kráľovná víl – na základe Sna noci svätojánskej). Originálne spojenie hudby a literatúry vzniklo vo Francúzsku, kde diela Moliéra zhudobňoval J. B. Lully. Napríklad:

* <https://www.youtube.com/watch?v=jcYLc_mx6p0>

Klasicizmu dominovala tzv. viedenská škola, ktorú tvorili J. Haydn, W. A. Mozart, L. van Beethoven. Haydn má silnú väzbu aj na Uhorsko, keďže bol dvorným skladateľov rodu Esterházi. Pôsobil aj v ich honosnom sídle vo Fertőd, známom ako uhorský Versailles. Mozart siahol k Pierrovi Beaumarchais (Figarova svadba) a Jeanovi Racinovi (Mitridates, kráľ pontský). Beethoven, ktorý má väzbu aj na územie Slovenska, žil v Dolnej Krupej, inovatívne uzavrel symfóniu, inak inštrumentálnu skladbu, zborom. Konkrétne išlo o báseň Friedricha Schillera Óda na radosť. (Môžeme použiť aj zábery s filmu Die Hard – Smrtonosná pasca, v ktorom sa táto skladba niekoľkokrát objavila).

Obdobie romantizmu je známe hlavne svojimi opernými skladateľmi, ktorí siahli k širokej palete literárnych predlôh. Najznámejšou témou Gioachino Rossiniho je predohra opery William Tell podľa drámy už zmieneného F. Schillera a jeho zdrojom bol aj už spomínaný Pierre Beaumarchais (Barbier zo Sevilly). Ale siahol tiež k Voltairovi (Tancredi), Shakespearovi (Othello), T. Tassovi (Armida), W. Scottovi (Dáma z jazera). [Pre oživenie môžeme použiť úryvky z kreslených rozprávok: William Tell v Bugs Bunnym, Barbier zo Sevilly v Tom & Jerry. Klasická hudba bola v amerických animovaných rozprávkach používaná pomerne často, nájsť a prezentovať sa dajú aj ďalšie príklady.]

Opery Giuseppe Verdiho mali tiež niekoľko významných literárnych diel: W. Shakespeare (Falstaff, Macbeth, Othello), V. Hugo (Hernani, Rigoletto z románu Kráľ sa zabáva), F. Schiller (Louisa Miller, na základe drámy Úklady a láska, Don Carlos, Masnadieri podľa Zbojníkov), Lord Byron (Korzár), A. Dumas (La traviata, podľa románu Dáma s kaméliami). Verdi je tiež postavou spájanou s hnutím za zjednotenie Talianska, Risorgimentom.

Jedno z najznámejšie diel Gaetana Donizettiho Nevesta z Lamermooru vzniklo na základe románu W. Scotta (Lucia z Lamermooru), ale inšpirovali ho aj Lord Byron (Parisina), F. Schiller (Mária Stuartová), V. Hugo (Lucrezia Borgia).

Giacomo Puccini siahol k menej známym literárnym dielam. Spomedzi opier vyniká Manon Lascault, podľa diela Abbé Prévosta.

Jednodejstvová opera Gianni Schicchi má pôvod v Danteho Božskej komédii. [Opäť môžeme pre oživenie použiť áriu O mio babbino caro z filmu Prázdniny Mr. Beana.]

Slávne melódie francúzskeho skladateľa George Bizeta z jeho opery Carmen majú svoju literárnu predlohu u Prospera Mérimée.

Nemeckej opernej tvorbe dominoval Richard Wagner, ktorý siahol ku germánskej mytológii. Najznámejšia je jeho Jazda Valkýr z tetralógie Prsteň Nibelungov. Opery síce na prvé počutie vychádzajú zo stredovekej Piesne o Nibelungoch, ale tá v jeho operách slúži len na spodobnenie vtedajších filozofických myšlienok. [Môžeme použiť scénu z filmu Apocalypse: Now.]

Franz Schubert je známy svojou komornou a piesňovou tvorbou. Inšpiroval sa Schillerom (Valdštejn, Zbojníci), Goethem (Faust), ale i Mayrhoferom či Heinem. [Jeho Pstruh zaznel aj vo filme Sherlock Holmes: Hra tieňov.]

Robert Schumann je známy skôr svojimi skladbami pre klavír, ale jeho predohry sú inšpirované Lordom Byronom (Manfred) či Shakespearom (Julius Caesar). Zhudobnil tiež básne Heinricha Heineho.

Johannes Brahms sa preslávil hlavne spracovaním ľudových motívov. K literárnym predlohám siahol zriedka, napríklad kantátu Rinaldo napísal podľa Goetheho. [Jeho asi najznámejšie dielo, Uhorský tanec č. 5 bol použitý aj v holičskej scéne v Chaplinovom Diktátorovi, či v tanečnej scéne v Drakulovinách.]

Felix Mendelssohn siahol k Shakespearovmu dielu Sen noci svätojánskej, aby zložil predohru rovnakého názvu, ktorý obsahuje slávny Svadobný pochod.

V období romantizmu sa zviditeľnili aj ruskí skladatelia. Čajkovského balet Labutie jazero má svoju literárnu predlohu v ruských a nemeckých ľudových rozprávkach. Jeho druhý slávny balet, Luskáčik, vznikol na základe rozprávkovej poviedky Luskáčik a Myší kráľ od E. T. A. Hoffmana, v adaptácii Alexandra Dumasa staršieho. Siahol tiež k Alexandrovi Puškinovi, na základe ktorého skomponoval dve opery, Mazeppa a Piková dáma. Na základe Shakespeara vznikla predohra Rómeo a Júlia.

K Puškinovi siahol tiež Nikolaj Rimskij-Korsakov. Rozprávka o cárovi Sultánovi obsahuje jeho najslávnejšiu melódiu let čmeliaka.

Modest Mussorskij zas podľa Puškina skomponoval svoju operu Boris Godunov. Jeho Noc na Lysej hore vznikla na základe ruských legiend. K Mussorskému sa viaže aj iné skĺbenie rôznych typov umení. Obrázky z výstavy boli inšpirované maľbami Viktora Hartmana. [Toto dielo sa dočkalo aj progrockového spracovanie skupinou Emerson, Lake & Palmer.]

V 19. storočí zanechalo výraznú stopu v literatúre a hudbe aj Nórsko. Henrik Ibsen inovoval dramatickú tvorbu. Jeho dielo Peer Gynt zhudobnil jeho krajan Edvard Grieg. Jedno literárne dielo môže mať niekoľko hudobných spracovaní. Spomenuli sme Shakespearovu hru Rómeo a Júlia, z ktorej Čajkovský napísal predohru.

Sergej Prokofjev zložil balet a Charles Gounod operu. (A slúžila aj ako inšpirácia k muzikálu West Side Story Leonarda Bernsteina).

Novou hudobnou formou v romantizme bola tzv. programovaná hudba, známa tiež ako symfonické básne. Ich najznámejším skladateľom bol uhorský rodák Franz Liszt. Medzi jeho inšpirácie patrili V. Hugo (Mazeppa), Goethe (Faust, Tasso: lamento e trionfo), Dante, Herder (Prometheus), Lord Byron (Sardanapalus).

Netypickú predlohu k symfonickej básni si zvolil Richard Strauss. Bolo ním filozofické dielo Friedricha Nietzscheho Tak riekol Zarathustra. Ako predlohu však využil aj Cervantesa (Don Quijote), Oscara Wilda (opera Salome). (Pre oživenie môžem opäť siahnuť k filmu, tentokrát k 2001: Vesmírna Odysea, ktorá obsahuje hudbu aj iného Straussa, Johanna mladšieho, a jeho valčík Na krásnom modrom Dunaji)

Na záver niečo z našich končín. Český skladateľ Leoš Janáček napísal svoju operu Příhody lišky Bystroušky podľa námetu novinára Rudolfa Těsnohlídka, ktorý v Lidových novinách uverejňoval jednotlivé príbehy.

* <https://www.youtube.com/watch?v=W3quKaN0XZQ>

**Pomôcky:**

Zvukové ukážky, prezentácia.

Hudobné lexikóny môžeme spoločne nájsť na poličke podľa MDT, podobne aj biografie hudobných skladateľov.

Žiakov môžeme zapojiť predčítaním biografických informácií z lexikónov alebo pripravíme kartičky s biografickými informáciami, ktoré žiakom na začiatku rozdáme

Pri výskyte mien jednotlivých spisovateľov môžeme tiež predstaviť ich diela, príp. priamo ich vybrať z poličky. Vieme tiež podľa autora či názvu hľadať v katalógu, porovnávať rôzne vydania, prekladateľov.

**Autori podujatia:**

*András Iván (pedagóg, Základná umelecká škola-Művészeti Alapiskola Dunajská Streda)*

*Ádám Pásztor**(doktorand, Hudobná a umelecká akadémia Jána Albrechta Banská Štiavnica)*

**Vypracoval:**

*Mgr. Ladislav Dombi (30. 08. 2024)*

*Žitnoostrovská knižnica v Dunajskej Strede*

*Korzo Bélu Bartóka 788*

*929 01 Dunajská Streda*

*Tel.: 031/552 25 82*

*E-mail:* [*zkds@kniznicads.sk*](mailto:zkds@kniznicads.sk)*,* [*metodika.zkds@gmail.com*](mailto:metodika.zkds@gmail.com)